als_Latn dik_Latn sag_Latn
Pjesa e Gjakmarrjes
E drejta e jetës mbrohet nga Kushtetuta e Republikës së Shqipërisë (neni 21), disa akte ndërkombëtare, si Deklarata Universale e të Drejtave të Njeriut e OKB (1948), Konventa Europiane për mbrojtjen e të Drejtave dhe Lirive Themelore të Njeriut e Këshilli i Europës (1950), si dhe Kodi Penal (nenet 76, 77, 78, 78/a, 79, 79/a, 79/b, 79/c, 81, 82, 83).
Jeta është një e drejtë, atribut themelor i qënies njerëzore dhe kur kjo jetë hiqet ose merret, në çfarëdo lloj mënyre, njeriu, në të njëjtën kohë, eleminohet si mbartës të drejtash dhe detyrimesh.
Gjatë viteve të tranzicionit rilindi dhe u zhvillua fenomeni i gjakmarrjes në Shqipëri. Ai është kthyer në një fenomen shumë shqetësues për shoqërinë tonë sepse cënon të drejtën më të rëndësishme të njeriut, të drejtën e jetës. Ndërkohë shqetësimin e këtij fenomeni dhe sidomos vitet e fundit po e vuajnë edhe disa vende të BE-së për shkak të numrit në rritje të azilkërkuesve shqiptar të cilët pretendojnë se u rrezikohet jeta në Shqipëri për shkak të këtij fenomeni.
als_Latn als_Latn als_Latn als_Latn